Document ID: 32006R1541

KOMISIJAS REGULA (EK) Nr. 1541/2006
(2006. gada 13. oktobris),
ar ko nosaka koeficientu Regulas (EK) Nr. 493/2006 3. pantā minētā maksimālā izņemamā apjoma noteikšanai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2006. gada 20. februāra Regulu (EK) Nr. 318/2006 par cukura tirgu kopīgo organizāciju (1),
ņemot vērā Komisijas 2006. gada 27. marta Regulu (EK) Nr. 493/2006, ar ko paredz pārejas posma pasākumus cukura nozares tirgu kopīgās organizācijas reformai un groza Regulu (EK) Nr. 1265/2001 un (EK) Nr. 314/2002 (2), un jo īpaši tās 3. panta 2. punkta b) apakšpunktu,
tā kā:
(1)
Regulas (EK) Nr. 493/2006 3. pants paredz, ka katram uzņēmumam daļa no 2006./2007. tirdzniecības gadā saražotā kvotas cukura, kvotas izoglikozes un kvotas inulīna sīrupa daudzuma, kas saražots saskaņā ar minētās regulas IV pielikumā noteiktajām kvotām un pārsniedz noteiktu maksimālo apjomu, Regulas (EK) Nr. 318/2006 19. panta nozīmē tiek uzskatīta par izņemtu.
(2)
Lai noteiktu šo maksimālo apjomu līdz 2006. gada 15. oktobrim, ir jānosaka koeficients, sadalot kvotu kopsummu, kurām tas 2006./2007. tirdzniecības gadam attiecīgajai dalībvalstij tika atteikts saskaņā ar 3. pantu Padomes 2006. gada 20. februāra Regulā (EK) Nr. 320/2006, ar ko nosaka pagaidu shēmu cukura rūpniecības restrukturizācijai Kopienā un groza Regulu (EK) Nr. 1290/2005 par kopējās lauksaimniecības politikas finansēšanu (3) ar kvotu, kas šai dalībvalstij noteikta Regulas (EK) Nr. 493/2006 IV pielikumā.
(3)
Nosakot šo koeficientu, jāņem vērā Komisijas 2006. gada 29. septembra Paziņojums par finanšu resursu paredzamo pieejamību, lai piešķirtu restrukturizācijas atbalstu 2006./2007. tirdzniecības gadam, īstenojot Padomes Regulu (EK) Nr. 320/2006, ar ko nosaka pagaidu shēmu cukura rūpniecības restrukturizācijai Kopienā (4), kas pieņemts saskaņā ar 10. panta 2. punktu Komisijas 2006. gada 27. jūnija Regulā (EK) Nr. 968/2006, ar kuru nosaka sīki izstrādātus noteikumus, lai īstenotu Padomes Regulu (EK) Nr. 320/2006, ar ko nosaka pagaidu shēmu cukura rūpniecības restrukturizācijai Kopienā (5).
(4)
Tādēļ ir jānosaka koeficients, kas ļautu 2006./2007. tirdzniecības gadam noteikt maksimālo izņemamo apjomu,
IR PIEŅĒMUSI ŠO REGULU.
1. pants
Koeficients, kas minēts Regulas (EK) Nr. 493/2006 3. panta 2. punkta b) apakšpunktā, ir noteikts katrai dalībvalstij sekojoši:
a)
Beļģija: 0,1945;
b)
Spānija: 0,0863;
c)
Francija (kontinentālā) 0,0074;
d)
Īrija: 1,0000;
e)
Itālija: 0,4936;
f)
Nīderlande: 0,0848;
g)
Portugāle: 0,4422;
h)
Zviedrija: 0,1156;
i)
citas dalībvalstis: 0,0000.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 13. oktobrī

Labels: 17
6